Wholesale Raglan Sleeve Knit Panel Hooded Kangaroo Hoodie 2xl Iron Grey Online. Cheap Hoodie Dress And Hooded Parkas on Rosewholesale.com
Raglan Sleeve Knit Panel Hooded Kangaroo Hoodie - Iron Grey 2xl
Hoodie Dress Hooded Parkas Panel Shirt Raglan Sleeve T Shirt Raglan Sleeve Dress Raglan Sleeve Tee Raglan Sleeve Blouse Raglan Sleeve Plaid Tee Karis se storie oor tienerseks Hoofstuk 3 Deel 3 – Finesse Meisie
Vrydag gedurende pouse sit Karis, Mia, Anri en Inge onder die groot boom voor die Engelse klas.
“Ons het darem vandag se wiskunde oorleef,” sê Anri, “en Mia moes nogal staan en vertel hoe sy die huiswerksomme gedoen het. Kan jy dit glo!”
“Sonder foute! Is dit nie impressive nie?” voeg Mia by.
“Ek sien jy score by Skoonma,” terg Karis.
Karl, Ruan, Conrad, Adolf en JD kom by hulle sit.
“Kom ons praat oor môre se surfing. Ons moet sommer vroeg gaan, so sesuur se kant,” sê Karl.
“Hoe lank gaan ons daar bly?” vra Karis.
“So lank as wat die branders ons goedgesind en dit vir ons lekker is,” antwoord Ruan.
“Ons laai julle dan halfses op, oukei?” vra Karl vir Mia en Karis.
“Heng, dis vroeg vir ’n Saterdag,” kerm Mia, wat baie van slaap hou.
“Wil jy gaan of wil jy bly?” vra Conrad ’n bietjie ongeduldig.
“Oukei, oukei,” sug Mia, “ons sal daar wees!”
Halfses wag die tweeling buite die huis vir die twee ouens.
“Al wat ek kan sê is, dit is vrek vroeg,” kla Mia vir die soveelste keer.
“Mia, jy kan darem oor alles kerm!” sê Karis geïrriteerd. Sy is self ook nie honderd persent wakker nie, maar het haar by die saak berus.
Die ouens stop by hulle. Dié twee is baie op en wakker.
“Waar’s die kos vandag?” wil Karl weet.
“Ag, jy is seker nie ernstig nie! Hoe vroeg moes ons dan opgestaan het as ons nog wou kos inpak?” vra Mia en sy wil-wil ongeskik klink.
“Nou wat gaan ons eet?” vra Conrad.
“Toemaar, julle,” sê Karis. “Ek het gisteraand my pa ure lank vertel hoe gaaf julle is om ons te leer surf en nog die vervoer te verskaf ook. Hy moes net aanbied om genoeg geld te gee sodat ons vir julle kos kan koop en nog ietsie vir petrol ook kan hê. Hoe klink dit?”
“Ebony and Ivory, live together with us in harmony …” sing Karl verspot.
“Pasop as die harmony versteur word!” vermaan Karis en giggel.
Die ander is byna almal al daar toe hulle by die strand aankom. Hulle het omtrent net stilgehou, toe kom Adolf met sy motorfiets daar aan.
“Ek glo nie ’n mens is veronderstel om ’n surfboard so op jou bike te sit nie, my ou,” skreeu Karl toe Adolf stop.
“By my gaan alles volgens Adolf’s laws!” lag Adolf.
“Miskien moet julle meisies eers chill. Ons gaan eers ons ding doen, dan kom kry ons julle,” sê Karl en soen Mia vinnig.
“Hy is baie besitlik oor jou,” sê Anri vir Mia toe die manne die water in is.
“Ag, hy is gorgeous!” sê Mia en fladder haar ooglede dramaties. Sy is dadelik wakkerder.
Dit word ’n onvergeetlike oggend. Die see is vars en koud so vroeg, maar ook wonderlik anders. Die meisies kry dit nogal reg om partykeer op die branderplank te bly en sommer gou voel hulle heeltemal tevrede met hulleself.
“Ons is met min tevrede, sien julle. As ons net regop kan bly, voel ons al soos kampioene!” spot Karis.
Hulle kuier, swem en ry branders. Later koop hulle hamburgers en draairoomys by die strandkafee.
“Hoe julle dit ook al haat, ons moet in ’n stadium huis toe gaan,” kondig Ruan later aan. “Ek het nog my pa belowe om hom met iets te help later vandag. Kom ons gaan almal môreaand saam kerk toe.”
Almal is daarvoor te vinde, al huiwer Karl eers ’n oomblik voordat hy instem. “Ek is nie big op kerk toe gaan nie, maar as al julle boys gaan, wie is ek om te stry? Live and let live, sê ek altyd,” is sy kommentaar.
“Dan kry ons mekaar môreaand gewone tyd by die kerk?” sê-vra Anri en almal bevestig dit.
“Is jy nie lus vir fliek nie?” vra Conrad vir Karis op pad huis toe.
“Dit klink lekker. Ek het nou net gesit en wonder wat doen ek vanaand,” sê Karis.
“Karl, sal jy ons voor agt by die fliek kan gaan aflaai?” vra Conrad.
“Yes, Broeder. Het ek dan ’n keuse?” antwoord Karl. “Ek dink ek en Ebony se sussie sal mekaar vermaak vanaand,” voeg hy by en vang Mia se oog.
Noem haar outyds, noem haar wat jy wil, maar Karis ril as sy dink wat daardie woorde kan beteken. Haar suster maak haar mal. Mia gaan haar lewe nog wegdobbel met die kanse wat sy waag, dink Karis ontevrede.
“Dan sien ek jou halfagt se kant,” onderbreek Conrad haar gedagtes toe sy by die huis uit die motor klim.
“Dit pas my perfek,” sê Karis en glimlag vir hom.
Om iemand te kan vergewe